اشعار ترکی زاهد فخرآبادی (قوجالیق)
گویا ائله بیل ، گئتدی بو عومرؤن باهاری
بؤننان سورا باشلاندی منیم قیل و قالیم
یئتمیشدن آشیب ، سیننیم اولؤب هشتاد ایکی
آمما هله ده ، یوخدی گؤمانیم قوجالیم
گؤنلر گوز آچیب ، یومماغ همان گئتدی بادا
فکریم بو اولؤبدیر ، نه وئریم یا نه آلیم
جان درده دؤشؤب ، یوخدی توان هئی حرکت
ایندی منه بیر ، تار کامان ایستیر سازالیم
دای چاره یوخؤمدیر ، قوجالیق ییخدی منی
حسرتدن اوخی ، منده غم آهنگی چالیم
ال چالدیقیجان ، باخ نئجه باش اوینییاجاق
وار توی بساطی ، آمما جیریغدی قابالیم
بؤرنؤم یئکه لیب ، چؤققؤرا سالدی گؤزؤمی
بیر خورتدانا دؤندی او گوزل ، خوش جامالیم
سینه مده کی گوز، تحریک ائدیر حنجره نی
دای آسقیریب اوسگؤرمه دن هئچ ، یوخ ماجالیم
گوزلرده دؤمان باسدی قولاغلار کار اولؤب
قارنیم او قدر ، شیشدی جیریلدی موتالیم
دای تأثیری یوخدیر داوا درمان یئمه گین
چارم او دی کی نعشیمی تئز قبره سالیم
حیف اولدی جوانلیق باهاری گئتدی یئله
تقدیر بئله دی ، منده خزانلا سارالیم
گونلر شیرینیدی ، سورادان چالدی آجی
زاهد نئجه گور، آغزیما زهر اولدی بالیم
بؤلبؤلده گلیب ، گولشنه توی محفیلی وار
بیلمم نییه دای ، اویناماغا یوخدی حالیم
شعر :زعفر نظرزاده زاهد
22/07/1390 هجری شمسی اردبیل
عزیز شاعر: نظره گلیرکی 4نجو بیت ده "بؤننان سورا باشلاندی منیم قیدو قالیم" قیل وقالیم دوز اولا
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab